Ye practicament imposible quantificar con precisión os dialectismos que han dentrau a fer parti d'o lexico de l'italián, mas que mas por que a sobén no ye fácil definir criterios ta esferenciar-los d'os rechionalismos ( en italián regionalismi); ya que as dos catagorías incluyen termins d'orichen cheograficament amugau y a esferencia ye en a percepción y en l'uso. Os rechionalismos son emplegaus mas que mas en a propia rechión d'orichen; carnezzeria, termin secilián ta l'italián macelleria, ye usau quasi exclusivament en Secilia. D'atra man os dialectismos son termins d'orichen locale que s'han estendillau y son entendius y usaus tamién por parlants d'arias diversas, y lur difusión se debe mas que mas a l'ausencia de termins italians designaus ta indicare una cosa particular (por eixemplo o napolitán mozzarella, o piemontés grissino etc). En atros casos o dialectismos sono termins que han teniu exito por lur valor espresivo, como por eixemplo o romanesco coatto "mocet que actua de modo vulgar y violento".